**NAZIV AKTIVNOSTI**

Novogradnja kmetijskega objekta z imenom KMETIJA GUERILA iz naslova podukrepa 4.2 Podpora za naložbe v predelavo, trženje oziroma razvoj kmetijskih proizvodov za leto 2016. Objekt bo vseboval prostore namenjene predelavi grozdja, stekleničenju, skladiščenju in  degustaciji vin. Del objekta je predviden za ureditev treh samostojnih nastanitvenih apartmajev ter manjšemu sprostitveni delu, ki bo namenjen gostom apartmajev. Le-ti prostori sodijo med neupravičene stroške v okviru prijave na že navedeni javni razpis.

**POVZETEK**
Kmetija je na javnem razpisu kandidirala za nepovratna sredstva za naložbo v novogradnjo objekta za predelavo in trženje kmetijskih proizvodov. Odločitev za izvedbo naložbe je bila sprejeta na podlagi primanjkovanja prostorov za predelavo in skladiščenje lastnih vin, ter neprimernih primernih prostorov za izvajanje degustacij. Prostorska omejitev je predstavljala veliko oviro pri uresničevanju vizije in poslanstva kmetijskega gospodarstva, ki je slediti tradiciji  vinogradništva in se vrniti na začetno pot številnih rodov, ki jih je preživljalo vino.

**GLAVNE DEJAVNOSTI**

Gradnja bo izvedena v treh fazah, ker je tudi sam objekt razdeljen na tri sklope, in sicer na klet, degustacijski prostor in apartmaje. V prvi fazi bodo dokončali z gradnjo kleti, katere skupna neto površina znaša 984,28 m2. V drugo fazo spada gradnja degustacijskega prostora v skupni neto površini 503,51 m2. Prva in druga faza gradnje sta predmet investicije in prijave na razpis, gradnja apartmajev, ki predstavlja okvirno 10,5 % celotne neto površine, pa ni predmet prijave na razpis.

**CILJI**

* Urediti vinsko klet za predelavo in shranjevanje;
* Urediti degustacijski prostor;
* Povečati količino doma predelanega grozdja v vino blagovne znamke Guerila po metodi Demeter;
* Urediti izgled blagovne znamke Guerila po filozofiji Demeter metode;
* Utrditi ugled blagovne znamke Guerila;
* Povečati količino pridelanih in prodanih zorjenih vin;
* Z večjo količino prodaje lastnih vin povečati prihodek in stabilizirati dohodek kmetije.

 **PRIČAKOVANI REZULTATI**

* Povečanje količine pridelave kakovostnih lastnih vin;
* Omogočiti višji zaslužek kmetije;
* Izboljšanje tržne strategije;
* Povečanje prepoznavnosti, ter posledično povečanje vrednosti prodaje.

Povezava na spletno stran Evropske komisije, namenjene EKSRP (<http://ec.europa.eu/agriculture/rural-development-2014-2020/index_sl.htm>)  in na spletno stran PRP ([www.program-podezelja.si/](http://www.program-podezelja.si/)).